Ադրիանա ֆոն Փյոթինգ

Ադրիանա ֆոն Փյոթինգ (Adrienne Gräfin von Pötting, ), ավստրիացի նկարչուհի, կոմսուհի։

Կենսագրություն 
Ադրիանա ֆոն Փյոթինգը ծնվել է Բոհեմիայի Խրուդիմ քաղաքում (Չեխիա), 1856 թվականին։ Նկարչության դասեր է առել, կերպարվեստի նրբությունների մեջ խորացել ու հմտացել Ավստրիայի մայրաքաղաքում՝ Վիեննայում, անվանի նկարիչներ Կարլ ֆոն Բլասի և Հանս Կանոնի ղեկավարությամբ։ Առաջին անգամ նրա աշխատանքները ցուցադրվել են 1893 թվականին Ամերիկայի Միացյալ Նահանգներում՝ Չիկագոյում, այսպես կոչված՝ Կանանց կառույցում կազմակերպված Կոլումբոսյան համաշխարհային ցուցահանդեսում։  Հետագայում նկարչուհու ստեղծագործությունները ներկայացվել են մի շարք այլ ցուցահանդեսներում ևս։

Ազնվականական տոհմից սերող, կոմսուհու տիտղոս կրող արվեստագետ կինը իր մահկանացուն կնքել է միջերկրածովյան առողջարանային Աբացիա քաղաքում (ներկայումս՝ խորվաթական Օպատիա քաղաքը), 1909 թվականին։

Պատկերասրահ

Ծանոթագրություններ

Արտաքին հղումներ 
  
 Ադրիանա ֆոն Փյոթինգի աշխատանքները ArtNet-ում

19-րդ դարի կին արվեստագետներ
Ավստրիացի նկարչուհիներ